Hrvatski sabor
20191009

O stanju i opremljenosti hrvatske Obalne straže ponešto možemo doznati iz Godišnjeg izvješća o obrani, posljednje takvo izvješće, ono za 2018. pokazuje da su ipak napravljeni određeni pomaci u opremanju hrvatske Obalne straže u prosincu 2018. i to je spomenuo državni tajnik, preuze je od domaćeg brodogradilišta prototip novog obalnog ophodnog broda a u tom izvješću najavljena je i nabava ukupno 5 obalnih ophodnih brodova koji će zasigurno koristiti i hrvatske Obalna straža kao sastavnica Hrvatske ratne mornarice. Ipak treba primijetiti da izvješće o stanju obrane za 2018. više govori o onom što će biti nego o onom što jest. Stoga bi molio predlagatelje da danas ili do drugog čitanja dostave barem okvirne podatke o stanju i opremljenosti hrvatske Obalne straže. Što se tiče redovitog djelovanja, vidjeli smo da je u 2018. hrvatska Obalna straža obavljala niz aktivnosti, pratila je i identificirala 158 ribarskih plovila, odradila 19 zadaća pratnje stranih ratnih brodova kroz naše teritorijalno more a provodila je i nadzor sigurnosti plovidbe oko hrvatskih energetskih izvora na moru.